Παρουσιάζουμε σήμερα μέρος του προγράμματος σπουδών για τα Θρησκευτικά της Ε΄ τάξης του Δημοτικού Σχολείου. Οι μικροί μαθητές γνωρίζουν τον Χριστό ως ένα απλό διδάσκαλο αλλά και τους «μεγάλους δασκάλους των θρησκειών του κόσμου»: Μωάμεθ, Βούδας, Κομφούκιος. Μαθαίνουν για τη χριστιανική νηστεία αλλά και για την ισλαμική (Σάουμ), την ιουδαϊκή (Ta’anit), την βουδιστική κλπ. Μαθαίνουν μεν τα χριστιανικά σύμβολα αλλά και τα σύμβολα των άλλων θρησκειών. Συγκρίσεις, ομοιότητες των θρησκειών, όλοι είμαστε τελικά ίδιοι, όλοι οπαδοί της μίας παγκόσμιας θρησκείας, της νεοεποχίτικης πανθρησκείας. Κι ας αγωνίστηκαν οι Πατέρες μας για να κρατήσουν ανόθευτη την Πίστη μας από την κακοδοξία των αιρετικών και το σκότος της πλάνης των άλλων θρησκειών.